Newsbook.com.mt sar jaf li l-kumpilazzjoni ta' evidenza kontra Brian Tonna, Karl Cini, Manuel Castagna u Katrin Bontin Carter, se tibda' nhar il-Ħamis fit-8.30am. Sorsi qalu lil din il-kamra tal-aħbarijiet, li l-erba' li huma, flimkien ma' Beverly Tonna, li kienet akkużata f'isem kumpanija se jiffaċċjaw proċeduri wara li telgħu quddiem il-qorti nhar is-Sibt bl-akkużi ffaċċjati relatati ma' frodi, ħasil ta' flus, korruzzjoni, dikjarazzjonijiet foloz u xhieda falza fost l-oħrajn. Il-kumpilazzjoni ta' evidenza kontra Matthew Pace, l-eks Direttur Eżekuttiv ta' Zenith u Lorraine Falzon mill-kumpanija MFSP se tibda wkoll nhar il-Ħamis. Ladarba impjegati tan-Nexia BT li ġiet magħluq f'Settembru li għadda wara ordni ta' sekwestru maħruġa mill-qorti, l-akkużati se jidru quddiem il-Maġistrat Donatella Frendo Dimech, li lilha ġie assenjat il-każ wara l-arrest. Is-Sibt, l-eks kap tal-persunal tal-OPM, Keith Schembri tressaq il-Qorti flimkien mal-assoċjati tiegħu. L-arranġamenti kienu maqsuma f'erbgħa: grupp ta' individwi li qabel kienu jaħdmu f'Nexia BT, grupp ta' individwi assoċjati ma' KASCO, uffiċjali mill-MFSP u Vince Buhagiar – ex direttur maniġerjali ta' Allied Newspapers. Keith Schembri u sħabu se jinżammu arrestati Hu mifhum, li Keith Schembri, Alfio Schembri, Malcolm Scerri (il-Kap Eżekuttiv ta' KASCO) u Robert Zammit (il-financial controller ta' KASCO) se jidhru l-Qorti nhar il-Ġimgħa quddiem il-Maġistrat Donatella Frendo Dimech. Aħbarijiet lokali rrappurtaw li Schembri, li nżamm taħt arrest preventiv flimkien mall-oħrajn minbarra Vince Buhagiar li ngħata l-libertà proviżorja, ippreżenta applikazzjoni ġdida għall-libertà proviżorja. Times of Malta rrappurtat li l-avukati ta' Schembri ppreżentaw applikazzjoni għall-ħelsien mill-arrest wara li Schembri nżamm taħt arrest preventiv minħabba l-biża' li jbagħbas l-evidenza. Huma talbu wkoll biex l-applikazzjoni tagħhom tiġi riferuta lill-ogħla qorti fil-pajjiż billi argumentaw li d-drittijiet kostituzzjonali ta' Schembri nkisru u qamet inugwaljanza ta' armi ladarba l-prosekuzzjoni għandha dritt tappella deċiżjonijiet ta' pleġġ filwaqt li d-difiża m'għandiex. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605993a3e7341_rand.td-a-rec-img{text-align:left}.td_uid_3_605993a3e7341_rand.td-a-rec-img img{margin:0 auto 0 0}